0027.xml
سکاٹ لینڈ کے شہر گلاسگو میں 20 ویں کامن ویلتھ گیمز کا اختتام ہوگیا
28 سال بعد انگلینڈ نے 58 طلائی تمغوں کے ساتھ دولت مشترکہ کھیلوں کا میلہ لوٹ لیا، مجموعی طور 174 تمغوں کے ساتھ پہلی پوزیشن حاصل کی چار برس قبل دہلی میں 74 گولڈ میڈلز کے ساتھ حکمرانی قائم کرنے والے آسٹریلیا کا اس بار 49 سونے کے تمغوں کے ساتھ دوسرا نمبر رہا، کینیڈا نے 32 طلائی تمغوں کے ساتھ تیسری پوزیشن حاصل کیگلاسکو۔ 3 اگست (اے پی پی) سکاٹ لینڈ کے شہر گلاسگو میں 20 ویں کامن ویلتھ گیمز کا اختتام ہوگیا۔ 28 سال بعد انگلینڈ کے ایتھلیٹس نے 58 طلائی تمغوں کے ساتھ 2014 دولت مشترکہ کھیلوں کا میلہ لوٹ لیا۔ انگلینڈ نے مجموعی طور 174 تمغوں کے ساتھ پہلی پوزیشن حاصل کی۔ چار برس قبل دہلی میں 74 گولڈ میڈلز کے ساتھ حکمرانی قائم کرنے والے آسٹریلیا کا اس بار 49 سونے کے تمغوں کے ساتھ دوسرا نمبر رہا۔ کینیڈا نے 32 طلائی تمغوں کے ساتھ تیسری جبکہ میزبان سکاٹ لینڈ نے 19 طلائی تمغوں کے ساتھ چوتھی پوزیشن حاصل کی۔ بھارت 16 گولڈ میڈلز کے ساتھ پانچویں نمبر پر رہا جبکہ پاکستانی ایتھلیٹ میگا ایونٹ میں کوئی گولڈ میڈل حاصل نہ کر سکے تاہم تین چاندی اور ایک کانسی کے تمغوں کے ساتھ پاکستان نے 23 ویں پوزیشن حاصل کی۔ گرین شرٹس نے 2010 گیمز میں دو گولڈ میڈل سمیت پانچ تمغے حاصل کئے تھے۔ ایتھلیٹکس مقابلوں میں کینیا اور جمیکا کے ایتھلیٹس چھائے رہے اور دونوں ممالک نے بالترتیب دس، دس گولڈ میڈل حاصل کئے۔ جمناسٹک اور باکسنگ میں انگلش کھلاڑیوں نے میدان مار لیا، انگلینڈ دونوں ایونٹس میں بالترتیب نو اور پانچ طلائی تمغوں کے ساتھ پہلے نمبر پر رہا۔ تفصیلات کے مطابق میڈلز ٹیبل پر انگلینڈ کی حکمرانی کے ساتھ 2014 دولت مشترکہ کھیلوں کا اختتام ہو گیا۔ انگلینڈ نے مجموعی طور پر174 میڈل حاصل کئے جس میں58 گولڈ 59 سلور اور 57 برانز میڈلز شامل ہیں۔ آسٹریلیا نے49 گولڈ،42 سلور اور 46 برانز میڈلز کے ساتھ دوسری پوزیشن حاصل کی اس کے مجموعی تمغوں کی تعداد 137 ہے۔ گزشتہ مقابلوں میں آسٹریلیا نے74 طلائی تمغوں کے ساتھ پہلی پوزیشن حاصل کی تھی۔ تیسرے نمبر پر موجود کینیڈا کے 82 تمغوں میں 32 گولڈ16 سلور اور 34 برانز میڈلز شامل ہیں۔ میزبان سکاٹ لینڈ نے 19 طلائی15 چاندی اور 19 کانسی کے تمغوں کے ساتھ چوتھی پوزیشن حاصل کی، اس کے مجموعی تمغوں کی تعداد 53 ہے۔ بھارت نے 15 گولڈ، 30 چاندی اور 19 کانسی کے ساتھ پانچویں، نیوزی لینڈ نے 14 سونے اتنے ہی چاندی اور 17 کانسی کے تمغوں کے ساتھ چھٹی، جنوبی افریقا نے 13 گولڈ، 10 سلور اور 17 برانز میڈلز کے ساتھ ساتویں، نائیجیریا نے 11 گولڈ اتنے ہی چاندی اور 14 کانسی کے تمغوں کے ساتھ آٹھویں، کینیا نے 10 سونے اتنے ہی چاندی اور 5 کانسی کے تمغوں کے ساتھ نویں جبکہ جمیکا نے 10 گولڈ، 4 سلور اور 8 برانز میڈلز کے ساتھ دسویں پوزیشن حاصل کی۔ سنگاپور نے 8، ملائیشیا نے 6 ، ویلز نے 5 ، سائپرس، نادرن آئرلینڈ اور پاپوا نیو گنی نے دو، دو جبکہ کیمرون، یوگینڈا، گرینیڈا، بوٹسوانہ اور کیرباتی نے ایک ایک گولڈ میڈل حاصل کیا۔ پاکستان تین چاندی اور ایک کانسی کے تمغے کے ساتھ 23 ویں نمبر پر رہا۔
APP
03.08.14
0027p.xml
58گولڈ ،59 سلور،57برانز سمیت174 تمغے حاصل کر کے برتری ثابت کر دی،آسٹریلیا دوسرے نمبر پر رہا،کینیڈا کا تیسر پوزیشن پر قبضہ،پاکستان کا 23واں نمبر ہاکی فائنل میں بھارت کو آسٹریلیا کے ہاتھوں 4-0 سے مات، نیٹ بال میں بھی کینگروز نے میدان مار لیا،بیڈمنٹن مکسڈ ڈبلز میں انگلش میاں بیوی کے طلائی تمغے
گلاسکو(اسپورٹس ڈیسک) کامن ویلتھ گیمز میں 28 سال بعد حکمرانی کا تاج انگلینڈ کے سر پر سج گیا ،58گولڈ ،59 سلور،57برانز سمیت174 تمغے حاصل کر کے برتری ثابت کر دی،آسٹریلیا 49 سونے،42 چاندی،46 کانسی سمیت137 کیساتھ داسرے نمبر پر رہا ،کینڈا نے تیسری پوزیشن پائی ، اسکاٹ چوتھے ،بھارت پانچویں نمبر پر آیا،پاکستان کی 23ویں پوزیشن رہی،ہاکی میں آسٹریلیا نے بھارت کو4-0 سے روند کر اعزاز کا دفاع کر لیا ۔نیٹ بال میں بھی میدان آسٹریلیا کے ہاتھ رہا۔انگلینڈ کے کرس اور گیبی ایڈ کاک نے ہم وطن جوڑی کرس لینگریج اور ہیتھر اولیور کو پچھاڑ کر بیڈ منٹن کے مکسڈ ڈبلز ایونٹ میں گولڈ میڈل پر قبضہ جمانے والے پہلے میاں بیوی ہونے کا اعزاز حاصل کیا ۔تفصیلات کے مطابق کامن ویلتھ گیمز میں مجموعی طور پر انگلینڈ نے 58گولڈ ،59 سلور،57برانز سمیت174 تمغے حاصل کر کے اپنی حکمرانی ثابت کر دی۔آسٹریلیا 49گولڈ،42 سلور،46 برانز سمیت137 میڈلز جیت کر دوسرے نمبر رہا۔کینیڈا 32 گولڈ سمیت82 پر قبضہ جماتے ہوئے تیسری پوزیشن پائی۔سکاٹ لینڈ19 کولڈ کے ساتھ چوتھے،بھارت15 کے ساتھ پانچویں نمبر پر آیا۔نیوزی لینڈ چھٹے ،جنوبی افریقہ ساتویں،نائیجیریا آٹھویں،کینیانویں،جمیکا دسویں پوزیشن کا حقدار بنا ۔3 سلور ایک برانز میڈل جیت کر پاکستان 23ویں نمبر پر رہا ۔ایونٹ میں35 ملکوں کی ٹیمیں شریک تھیں،واحد برانز میڈل کے ساتھ سینٹ لوسیا آخری نمبر رہا،گزشتہ روز ہاکی میں آسٹریلیا نے بھارت کو 4-0 سے روند کر اپنی حکرانی برقرار رکھی،انگلینڈ نے نیوزیلینڈ کو پنالٹیز پر مات دیتے ہوئیبرانز میڈل کی صورت میں پہلی بار گیمز میں وکٹری اسٹیند پر جگہ بنائی،فاتح ٹیم نے پہلے ہاف میں خسارے میں جانے کے باوجود دو بار پرتری حاصل کی لیکن مقابلے کا اختتام 3-3 سے برابری پر ہوا، انگلش ٹیم گزشتہ کامن ویلتھ گیمز ،اولمپکس اور ورلڈ کپ میں بھی چوتھے نمبر پر ہی تھی لیکن اس بار تاریخ بدل دی ، نیٹ بال میں آسٹریلیا نے نیوزی لینڈ کو 58-40 کے شکست دیکر گولڈ میڈل حاصل کیا،جمیکا نے عمدہ کھیل پیش کرتے ہوئے انگلینڈکو 52-48 سے ہرا کر برانز میڈل سے محرام کر دیا ،گزشتہ ایونٹ میں تیسری پوزیشن پر آنے والی ٹیم اپنی کارکردگی کا گراف بہتر نہ کر سکی جس پر کوچ اور پرستاروں نے مایوسی کا اظہار کیا ۔سائیکلنگ کی ہم وطن ایما پولی نے سلور میڈل اپنے نام کیا ،جنوبی افریقہ کی ایشلے پاسیو نے برانز حاصل کر لیا ۔مینز میں ویلز کے گیرنٹ تھوماس سر فہرت ،نیوزی لینڈ کے جیک بیوررنرزاپ انگلش اسکاٹ تھویٹس تیسری پوزیشن پر رہے انگلینڈ کے کرس اور گیبی ایڈ کاک نے ہم وطن جوڑی کرس لینگریج اور ہیتھر اولیور کو پچھاڑ کر بیڈ منٹن کے مکسڈ ڈبلز ایونٹ میں گولڈ میڈل پر قبضہ جمانے والے پہلے میاں بیوی ہونے کا اعزاز حاصل کیا ،ٹاپ سیڈ نے پہلے دونوں سیٹ جیت کر برتری ثابت کر دی۔ویمنز ڈبلزمیں ملائیشین ویوان کاہ اور کھیوی مون نے بھارتی جوالا گوٹا اور ایشونی بونا پاکا گولڈ میڈل خواب پورا نہ ہونے دیا ۔انگلش گیری ایڈوک اور لورین سمتھ تیسرے نمبر پر رہیں۔ مینز دبل میں بھی ملایئشیا نے گولڈ میڈل جیتا، وی کینگ اور وی شم گونے سنگا پور کے ڈینی کرسٹیان کے نیچا دکھادیا۔انگلینڈ کے کرس لیگریج اور پٹیر ملز کو برانز میڈل پر اکتفا کرنا پڑا ۔اسکواش کے مکسڈ ڈبلز ایونٹ میں آسٹریلوی راکیل گری نہم اور ڈیوڈ پالمر نے انگلش پیئر بار کر اور ایلیسن وائٹرز کو زیر کر کے گولڈ میڈلقابو میں کیا، آسٹریلوی کیسی براؤن اور کیمرون پلے برانز میڈل کے حقدار بنے۔مینزڈبلز میں آسٹریلوی ڈیوڈ پامر اور کیمرون پلے فاتح، انگلش ایڈرین گرانٹ اورنک میتھیورنرز اپ جبکہ انگلش ڈرائل س یلبی اور جیمزو لسٹروپ تیسرے نمبر پر رہے۔
express
04.08.14